Publication: Magyar Közlöny
Issue: MK-2008-177 (Year: 2008, Number: 177)
Era: 2004-2010
Section: 2. számú melléklet a 34/2008. (XII. 12.) OKM rendelethez
Paragraph Index: 1461

4. csop: pincérek és cukrászok (korabeli receptek gyűjtése, az iskolai konyhában néhány egyszerűbb süteményt megsütnek, étlapok, itallapok, számolócédulák készítése) Történelem, életmód történet: A kiegyezéstől az I. világháborúig – a korszak vázlatos áttekintése. A társadalom szerkezete az adott korszakban, polgári életmód, tipikus polgári lakás. Gróf Andrássy Gyula, Podmaniczky Frigyes munkássága. Irodalom: A századforduló irodalmi törekvései, a századvég novellisztikája, A Hét, a Nyugat története, fontosabb szerzői, szerkesztői. Színházi élet a századfordulón, a kabaré műfajának megszületése, a kávéházi irodalom története. Építészet: a századfordulóra kiépült Budapest képe, fontosabb épületei, építészei. 4. EGÉSZSÉGVÉDELEM A KOMPETENCIAFEJ- LESZTÉS FÓKUSZAI (KÉPESSÉGEK, KÉSZSÉGEK, ATTITŰDÖK) – Információfeldolgozás, információazonosítás; – Szolidaritás, segítőkészség, együttműködési készség; – Célmeghatározás, útkeresés, a terv megvalósítása; – Önérdek-érvényesítés, megnyilvánulási igény; – Önismeret, megnyilvánulási igény; – Az önkontroll igénye; – Kíváncsiság, okkeresés igénye; ISMERETEK, TARTALMAK, FELADATOK Az egészségtan tanításának célja, hogy a tanulók korszerű ismeretekkel és azok gyakorlásához szükséges készségekkel és jártasságokkal rendelkezzenek az egészségük védelme érdekében. Ismerjék fel azt, hogy milyen összefüggés van az életmód, a viselkedés és az egészségi állapot között. Szerezzék meg azokat az ismereteket és azok alkalmazásához szükséges jártasságokat, amelyek segítségével képesek lesznek megelőzni az egészségügyi problémákat, illetve csökkenteni azok súlyosságát. Képesek legyenek holisztikusan szemlélni saját életműködéseiket (testi-lelki egészség) és tudatosuljon bennük az ember és az őt körülvevő környezet kölcsönhatásainak következménye. Ismertesse meg a tanulókkal az egészségi állapot szempontjából fontos viselkedésmódok, szokások kialakulását, feltételeit, valamint az ezeket befolyásoló tényezőket. Adjon támpontokat, értelmezési kereteket az életmódbeli döntések meghozatalához, ezzel is segítve, hogy az egészséget támogató magatartásformák, megoldási módok alternatívaként jelenjenek meg mindennapi életükben. Nyújtson segítséget a tanulóknak abban, hogy alkalmazzák azokat a megküzdési stratégiákat, amelyekkel megőrizhetik, illetve újrateremthetik életük egyensúlyát. Segítse a tanulókat az egészség helyes értelmezésében, és az önmagukkal szembeni felelősségérzet kialakításában. Ismertesse meg a tanulókkal szervezetük életkori sajátosságait és készítse fel őket a változások helyes kezelésére. Ösztönözzön a helyes viselkedésmódok elsajátítására, környezet és egészségvédő szokásrendek kialakítására. Fejlessze a már kialakult higiénés ismereteket és készségeket. Nyújtson segítséget az őket veszélyeztető környezeti, társadalmi hatások felismeréséhez és adjon tanácsokat azok kivédésére, elhárítására. Tudatosítsa az önismeret, a helyes önértékelés fontosságát az egyéni döntések meghozatalában. Hangsúlyozza az empátia szerepét egy másik ember megítélésében. Sajátíttassa el azokat a technikákat, amelyek az elsősegélynyújtáshoz szükségesek. Adjon javaslatokat az egészséges életmód kialakítására, a természet adta lehetőségek kihasználására. – Egészséges táplálkozás – Testmozgás szerepe az egészséges életmódban – Elhízás, anorexia, bulímia – A dohányzás szerepe – Alkohol és drogok – Lehetünk-e egészséges felnőttek – Táplálkozás és a rák – Bioételek – Stressz és stresszoldás 2008/177. szám Előadások az alábbi témákban: – az egészséges táplálkozás fogalma; – mennyiségi és minőségi étkezés, – egészségkárosító ételeink; – bioételek fogalma; – a túlsúlyosság problémája; – a tápcsatorna betegségei; – pszichés zavarok a táplálkozási szokásokban; – a dohányzás káros hatásai; – leszokási lehetőségek; – az alkohol és a drogok hatásai; – hazai demográfiai mutatók; – a daganatos betegség fogalma, típusai, okai, megelőzés, szűrés, rehabilitáció; – táplálkozás és a rák; – stressz fogalma, fajtái; – stresszoldási módszerek – jóga, relaxáció stb. A saját laboratóriumi eredmények, azok kiértékelésének megismerése és megértése; AJÁNLOTT TEVÉKENYSÉGEK Egyéni: – saját életmódnapló készítése; – laborvizsgálatok elvégzése; Csoportos munka: – ismeretfeldolgozás; – rendszerezés; – látogatás: bioboltban, relaxációs foglalkozásokon; Projekt: – életmódnapló; – laborvizsgálatok; – transzparensek; VÁLLALKOZÁS EGÉSZ ÉVES PROJEKT

Source: https://magyarkozlony.hu/hivatalos-lapok/afec8bc05c7aa5bab86c470fb66432583c3a43c8/dokumentumok/ac8461939444793e41b3f48d2a919c12b6366309/letoltes